ประเทศตรินิแดดและโตเบโก

| สาธารณรัฐตรินิแดดและโตเบโก Republic of Trinidad and Tobago (อังกฤษ) |
| --- | --- |
   ธงชาติ     ตราแผ่นดิน  
คำขวัญ: "ร่วมกันเราปรารถนา ร่วมกันเราบรรลุผล" (อังกฤษ: Together We Aspire, Together We Achieve)
เพลงชาติ: "ฟอจด์ฟรอมเดอะเลิฟออฟลิเบอร์ที"
ที่ตั้งของ ประเทศตรินิแดดและโตเบโก  (เขียว)ในทวีปอเมริกาใต้  (เทา)

เมืองหลวง: พอร์ตออฟสเปน 10°40′0″N 61°30′27″W﻿ / ﻿10.66667°N 61.50750°W﻿ / 10.66667; -61.50750
เมืองใหญ่สุด: ซานเฟอร์นันโด  10°17′N 61°28′W﻿ / ﻿10.283°N 61.467°W﻿ / 10.283; -61.467
ภาษาราชการ: อังกฤษ
ภาษาอื่น ๆ: ดูภาษาในตรินิแดดและโตเบโก
กลุ่มชาติพันธุ์  (ค.ศ. 2011): 37.6% อินเดีย 36.3% แอฟริกา 24.4% ผสม    — 7.66% Dougla 0.65% ยุโรป    — 0.06% โปรตุเกส 0.30% จีน 0.11% อเมรินเดียนพื้นเมือง (รวม Santa Rosa First Peoples Community) 0.08% อาหรับ 0.17% อื่น ๆ 6.22% ไม่ระบุ
ศาสนา  (ค.ศ. 2011): 63.2% คริสต์ 20.4% ฮินดู 5.6% อิสลาม 2.5% ไม่มี 10.8% อื่น ๆ
การปกครอง: รัฐเดี่ยว สาธารณรัฐประชาธิปไตยระบบรัฐสภา

• ประธานาธิบดี : คริสติน แคนกาลู (อิสระ)
• นายกรัฐมนตรี : เคธ โรว์ลีย์ (พีเอ็นเอ็ม)
• ประธานสภา : บริดจิด แอนนิเซตต์-จอร์จ (พีเอ็นเอ็ม)
• ประธานวุฒิสภา : Nigel de Freitas
• ประธานศาลสูงสุด : ไอวอร์ อาร์ชี
• ผู้นำฝ่ายค้าน : กมลา ประสาท-พิเสสร (ยูเอ็นซี)
 
สภานิติบัญญัติ: รัฐสภา
• สภาสูง: วุฒิสภา
• สภาล่าง: สภาผู้แทนราษฎร
ก่อตั้ง

• เอกราชจากสหราชอาณาจักร : 31 สิงหาคม ค.ศ. 1962
• สนธิสัญญาชากวารามัส : 1 สิงหาคม ค.ศ. 1973
• สาธารณรัฐ : 1 สิงหาคม ค.ศ. 1976 (ฉลองวันที่ 24 กันยายน)
 
พื้นที่
• รวม: 5,131 ตารางกิโลเมตร (1,981 ตารางไมล์) (อันดับที่ 164)
• แหล่งน้ำ (%): น้อยมาก
ประชากร
• ค.ศ. 2020 ประมาณ: 1,366,725 (อันดับที่ 151)
• สำมะโนประชากร ค.ศ. 2011: 1,328,019
• ความหนาแน่น: 264 ต่อตารางกิโลเมตร (683.8 ต่อตารางไมล์) (อันดับที่ 34)
จีดีพี (อำนาจซื้อ) : ค.ศ. 2019 (ประมาณ)
• รวม: 45.148 พันล้านดอลลาร์สหรัฐ
• ต่อหัว: 32,684 ดอลลาร์สหรัฐ
จีดีพี (ราคาตลาด) : ค.ศ. 2019 (ประมาณ)
• รวม: 22.438 พันล้านดอลลาร์สหรัฐ
• ต่อหัว: 16,243 ดอลลาร์สหรัฐ
จีนี (ค.ศ. 2012): 39.0 ปานกลาง
เอชดีไอ (ค.ศ. 2019):  0.796 สูง · อันดับที่ 67
สกุลเงิน: ดอลลาร์ตรินิแดดและโตเบโก (TTD)
เขตเวลา: UTC-4 (เวลามาตรฐานแอตแลนติก)
รูปแบบวันที่: วว/ดด/ปปปป
ขับรถด้าน: ซ้ายมือ
รหัสโทรศัพท์: +1 (868)
โดเมนบนสุด: .tt
 ↑  เข้าร่วม แคริคอม 
ตรินิแดดและโตเบโก (อังกฤษ: Trinidad and Tobago, /ˈtrɪnɪdæd ... toʊbˈeɪɡoʊ/ ไฟล์:En-us-Trinidad and Tobago.ogg) หรือชื่อทางการคือ สาธารณรัฐตรินิแดดและโตเบโก (Republic of Trinidad and Tobago) เป็นชาติที่ตั้งอยู่ในทะเลแคริบเบียนมีบางส่วนติดทวีปอเมริกาใต้ ตั้งอยู่ห่างจากชายฝั่งเวเนซุเอลา 11 กิโลเมตร เป็นรัฐที่เป็นหมู่เกาะ ประกอบด้วยเกาะหลัก 2 เกาะคือ เกาะตรินิแดด เกาะโตเบโก และเกาะเล็กอื่น ๆ อีก 21 เกาะ โดยตรินิแดดเป็นเกาะที่ใหญ่กว่าและมีประชากรมากกว่า ในขณะที่โตเบโกมีขนาดเล็กกว่า (303 ตารางกิโลเมตร ประมาณร้อยละ 6 ของพื้นที่ประเทศทั้งหมด) และมีประชากรน้อยกว่า (50,000 คน ร้อยละ 4 ของจำนวนประชากรทั้งหมด) ในภาษาอังกฤษ พลเมืองมีชื่อเรียกเป็นทางการว่า Trinidadians (ชาวตรินิแดด) หรือ Tobagonians (ชาวโตเบโก) หรือ Citizens of Trinidad and Tobago (ชาวตรินิแดดและโตเบโก) แต่ก็มีชื่อเรียกอย่างไม่เป็นทางการว่า Trinis หรือ Trinbagonians
ตรินิแดดและโตเบโกมีลักษณะต่างจากประเทศในภูมิภาคแคริบเบียนที่ใช้ภาษาอังกฤษประเทศอื่น ๆ คือมีการประกอบอุตสาหกรรมเป็นส่วนใหญ่ โดยมีพื้นฐานเศรษฐกิจอยู่บนปิโตรเลียมและปิโตรเคมี
ผู้ที่สืบเชื้อสายมาจากชาวอินเดียและชาวแอฟริกามีจำนวนรวมกันถึงเกือบร้อยละ 80 ของจำนวนประชากร ส่วนที่เหลือเป็นเชื้อชาติผสม, ชาวยุโรป, ชาวจีน และชาวซีเรีย-เลบานอน ตรินิแดดและโตเบโกมีชื่อเสียงในเรื่องงานคาร์นิวัลที่จัดก่อนฤดูถือบวชของคริสต์ (Lenten) และเป็นถิ่นกำเนิดของดนตรีสตีลแพน (Steelpan) และการเต้นลิมโบ เมืองหลวง (พอร์ตออฟสเปน) เป็นผู้เสนอตัวเป็นที่ตั้งสำนักงานเลขาธิการถาวรเขตการค้าเสรีอเมริกา (Free Trade Area of the Americas: FTAA-ALCA)